पाएं अपने शहर की ताज़ा ख़बरें और फ्री ई-पेपरडाउनलोड करें
शहर की सब्जी मंडी सहित बाजारों में सुबह से 11 बजे तक आवश्यक सामग्रियों की दुकानें खुली रहीं। कोविड के चलते हिदायतों का पालन करवाने व सोशल डिस्टेंस बनाने को लेकर सड़कों और चौराहों पर पुलिस प्रशासन भी सतर्क रहा। 11 बजे के बाद नगर के बाजार पूरी तरह से सूने नजर आए।
सोमवार को आवश्यक सामग्रियों की दुकानें भी पुलिस द्वारा बंद करवा दी गई थी, परंतु मंगलवार को प्रशासन की गाइडलाइन के अनुसार 11 बजे तक बाजारों में आवश्यक सामग्रियों की दुकानें खुली रहीं। सोशल डिस्टेंस व मास्क को लेकर बाजारों व चौक चौराहों पर पुलिस सतर्क रही। इस दौरान बिना मास्क के सड़कों पर घूम रहे लोगों को पुलिस ने पकड़ कर उचित कार्रवाई भी की।
11 बजे के बाद मंडी सहित बाजारों में छाया सन्नाटा
समय से पहले ही व्यापारी अपने-अपने प्रतिष्ठान बंद करने लगे वहीं मंडी व्यापारी भी अपना-अपना सामान समेटते नजर आए। 11 के बजे बाद सब्जी मंडी के साथ-साथ पूरे बाजार में सन्नाटा छा गया। चौक-चौराहों पर पुलिस कर्मचारी तैनात रहे तो बिना काम के घूमने वाले लोगों से पूछताछ करते नजर आए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn